La Llei orgànica 2/2006, de 3 de maig, d'educació va organitzar els ensenyaments d'idiomes en els nivells bàsic, intermedi i avançat i la Llei 12/2009, del 10 de juliol, d'educació va establir que els ensenyaments reglats d'idiomes corresponents al nivell bàsic, a més de les escoles oficials d'idiomes es podien impartir també, en centres privats autoritzats.
La disposició addicional primera del Decret 4/2009, de 13 de gener, pel qual s'estableix l'ordenació i el currículum dels ensenyaments d'idiomes de règim especial (DOGC núm. 5297, de 15.1.2009), va disposar que les escoles oficials d'idiomes podien organitzar i impartir cursos especialitzats per al perfeccionament de competències en idiomes.
La Resolució EDU/1707/2010, de 20 de maig, va organitzar experimentalment els cursos d'actualització i especialització per al perfeccionament de competències en els estudis de català per a no catalanoparlants i les escoles oficials d'idiomes que els impartien (DOGC núm. 5642, de 3.6.2010).
La Resolució ENS/1365/2012, de 20 de juny, modificada per la Resolució ENS/1132/2015, de 22 de maig, va organitzar els cursos d'actualització i especialització equivalents al nivell C-1 per al perfeccionament de competències en els estudis d'alemany, anglès i francès, i va establir les escoles oficials d'idiomes que els impartien, així com les proves específiques de certificació corresponents (DOGC núm. 6168, d'11.7.2012).
A més, el Departament d'Educació va considerar convenient avançar en l'extensió del nivell C-1 i va convocar proves per als alumnes de règim lliure per a la certificació d'aquest nivell.
Resolució ENS/1355/2016, de 18 de maig, per la qual s'organitzen els cursos d'actualització i especialització equivalents al nivell C-1 per al perfeccionament de competències en els estudis d'italià (DOGC núm. 7131, de 31.5.2016).
El Reial decret 426/2013, de 14 de juny va modificar el Reial decret 1629/2006, de 29 de desembre, que va fixar els aspectes bàsics del currículum dels ensenyaments d'idiomes de règim especial per a la inclusió de l'idioma coreà que segueix el règim econòmic dels altres idiomes de règim especial i se li aplica el preu comú per al nivell bàsic i les taxes comunes per als nivells intermedi i avançat.
Mitjançant el Decret 238/1994, de 30 d'agost, es van crear els preus públics per la utilització del servei d'autoaprenentatge i de cursos monogràfics a les escoles oficials d'idiomes, així com del servei de cursos monogràfics a les escoles d'art.
Mitjançant les ordres EDU/474/2006, de 9 d'octubre (DOGC núm. 4741, de 17.10.2006); ENS/161/2015, de 29 de maig, (DOGC núm. 6885, de 04.06.2015); ENS/230/2017, de 9 d'octubre (DOGC núm.7473, de 13.10.2017) es van crear diversos preus públics per cursos i serveis docents dels ensenyaments d'idiomes impartits per les escoles oficials d'idiomes.
Aquesta ordre neix per la conveniència d'unificar la regulació dels preus públics dels ensenyaments i dels serveis docents oferts per les escoles oficials d'idiomes, amb l'objectiu de suprimir els preus existents, crear-ne de nous i actualitzar-ne d'altres.
Es manté l'Ordre ENS/169/2012, de 14 de juny, per la qual s'estableix l'import dels preus públics per la utilització de diversos serveis docents prestats a les escoles oficials d'idiomes i les escoles d'art del Departament d'Ensenyament, aplicable a partir del curs acadèmic 2012-2013, pel fet que regula el servei de cursos monogràfics en les escoles d'art del Departament d'Educació.
Per això, d'acord amb el que estableix el Capítol III del Títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Centres Públics i d'acord amb els informes favorables de la Intervenció Delegada i de l'Assessoria Jurídica del Departament de la Vicepresidència i d'Economia i Hisenda.
1.1 Es suprimeixen els següents preus públics creats per l'Ordre ENS/161/2015, de 29 de maig dels ensenyaments en les escoles oficials d'idiomes:
a) Matrícula i serveis per a alumnes oficials del nivell bàsic, C-1 i C-2, per curs.
b) Matrícula i serveis per a alumnes oficials del nivell bàsic, C-1 i C-2, si el curs s'ofereix en dos blocs horaris quadrimestrals, per cada bloc.
1.2 Es suprimeixen els següents preus públics creats per l'Ordre ENS/230/2017, de 9 d'octubre dels ensenyaments en les escoles oficials d'idiomes:
a) El preu públic per la prestació del servei dels cursos especials monogràfics online de les Escoles Oficials d'Idiomes.
b) El preu públic per la prestació del servei dels cursos especials de llengua instrumental online de les Escoles Oficials d'Idiomes.
1.3 Es suprimeix el preu públic creat per l'Ordre EDU/474/2006, de 9 d'octubre dels ensenyaments en les escoles oficials d'idiomes per la prestació del servei de cursos d'actualització de coneixements i perfeccionament professional de persones adultes a les escoles oficials d'idiomes.
S'inclouen dins dels cursos esmentats, tant els intensius com els extensius impartits al llarg de l'any o bé a l'estiu, amb una durada mínima de 30 hores i màxima de 90 hores.
Es creen els següents preus públics per la matrícula en els ensenyaments i serveis de les escoles oficials d'idiomes:
a) El preu per la matrícula per a alumnes oficials del nivell bàsic, C1 i C2, per curs.
b) El preu per la matrícula per a alumnes oficials del nivell bàsic, C1 i C2, si el curs s'ofereix en dos blocs horaris quadrimestrals, per cada bloc.
c) El preu per la matrícula al servei dels cursos especials monogràfics online.
d) El preu per la matrícula al servei dels cursos especials de llengua instrumental online.
e) El preu per la matrícula al servei de cursos d'actualització de coneixements i perfeccionament professional de persones adultes.
f) El preu pels serveis d'accés a la plataforma i materials didàctics en els mòduls dels ensenyaments d'idiomes en la modalitat a distància en tots els nivells.
Els imports dels preus públics per la matrícula i serveis en els ensenyaments d'idiomes a partir del curs 2020-2021, són els següents:
a) El preu per la matrícula per a alumnes oficials del nivell bàsic, C1 i C2, per curs: 275,00 euros.
b) El preu per la matrícula per a alumnes oficials del nivell bàsic, C1 i C2, si el curs s'ofereix en dos blocs horaris quadrimestrals, per cada bloc: 137,50 euros per bloc.
c) El preu per la matrícula al servei dels cursos especials monogràfics online: 4,00 euros per hora.
d) El preu per la matrícula al servei dels cursos especials de llengua instrumental online: 3,33 euros per hora.
e) El preu per la matrícula al servei de cursos d'actualització de coneixements i perfeccionament professional de persones adultes: 55,00 euros per la inscripció al curs, més 4,00 euros per cada hora de durada del curs.
f) El preu pels serveis d'accés a la plataforma i materials didàctics en els mòduls dels ensenyaments d'idiomes en la modalitat a distància en tots els nivells: 30,00 euros.
S'estableix els següents imports dels preus públics creats pel Decret 238/1994, de 30 d'agost i modificats per l'Ordre ENS/169/2012, de 14 de juny, per la utilització dels serveis que tot seguit s'indiquen en les escoles oficials d'idiomes, a partir del curs 2020-2021:
a) Servei d'autoaprenentatge a les escoles oficials d'idiomes: 86,00 euros per quadrimestre.
b) Servei de cursos monogràfics a les escoles oficials d'idiomes, impartits en el marc de la formació permanent que preveu la disposició addicional 2 del Reial decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulades per la Llei orgànica 2/2006, de 3 de maig, d'educació: 54,00 euros per la inscripció al curs, més 5,00 euros per cada hora de durada del curs.
Actualització del preu públic, segona matrícula, tercera i posteriors en els ensenyaments d'idiomes
Es fixen els següents coeficients d'increment dels preus públics per la matrícula i serveis per a alumnes oficials dels ensenyaments d'idiomes:
5.1 L'import de la matrícula i serveis per a alumnes oficials del nivells bàsic i avançat dels ensenyaments d'idiomes, quan es fa la matrícula per segona vegada en el mateix mòdul del mateix idioma, és el resultat d'aplicar el coeficient d'1,3 a l'import previst.
5.2 L'import de la matrícula i serveis per a alumnes oficials del nivells bàsic i avançat dels ensenyaments d'idiomes, quan es fa la matrícula per tercera vegada i posteriors en el mateix mòdul del mateix idioma, és el resultat d'aplicar el coeficient d'1,8 a l'import previst.
A l'alumnat que utilitzi aquest servei se li podrà aplicar amb la justificació documental, les bonificacions i exempcions que es detallen.
a) Les persones membres de famílies nombroses classificades en la categoria general i les persones membres de famílies monoparentals tenen una bonificació del 50% del preu públic.
b) Els alumnes que tinguin concedida una beca o ajut a l'estudi en aquests mateixos ensenyaments per part de l'administració pública competent en la matèria, gaudiran d'una bonificació del 50% de l'import del preu públic corresponent, prèvia acreditació documental.
La bonificació només es concedirà pel mateix curs acadèmic pel qual s'ha concedit la beca.
En aquests casos, a l'efecte de formalització de la matrícula, si l'alumne no té concedida encara la beca ha d'abonar l'import del preu públic corresponent.
Un cop se li notifiqui la concessió de la beca, podrà demanar la devolució de l'import, davant de la direcció que els retornarà el 50% de l'import del preu públic pagat.
c) Els alumnes dels centres sostinguts amb fons públics, que es matriculen d'una segona llengua estrangera en una escola oficial d'idiomes, diferent a la llengua estrangera obligatòria del currículum que estudien en el centre educatiu, tenen una bonificació del 50% del preu públic.
d) Els alumnes matriculats en una escola oficial d'idiomes que cursen una llengua estrangera i volen estudiar una segona llengua estrangera en la mateixa o una altra escola oficial d'idiomes, tenen una bonificació del 50% del preu públic en la segona llengua que es matriculin.
e) Els alumnes matriculats en una escola oficial d'idiomes, que cursen una llengua estrangera en el nivell de 5è (intermedi B2), que es matriculin en una nova llengua estrangera el curs immediatament posterior, tenen una bonificació del 50% del preu públic de la matrícula de la nova llengua.
f) Les persones que es matriculen a un curs de nivell bàsic A1 o de nivell bàsic A2 en llengua catalana o en llengua occitana, tenen una bonificació del 75% del preu públic de la matrícula.
g) Les persones que es matriculen a un curs de nivell d'actualització i especialització C1 o C2 en llengua catalana o en llengua occitana, tenen una bonificació del 50% del preu públic de la matrícula.
h) Els alumnes que cursen una llengua estrangera en una escola oficial d'idiomes i es matriculin en el servei d'autoaprenentatge tenen una bonificació del 50% del preu públic de la matrícula d'aquest servei.
b) Les persones que tinguin una discapacitat acreditada igual o superior al 33%, els seus cònjuges i els seus fills o filles que en depenguin econòmicament.
e) Les persones membres d'unitats familiars que percebin la renda mínima d'inserció o la renda activa d'inserció o la renda garantida de ciutadania.
f) Ser aturat o aturada de llarga durada que percep un subsidi equivalent a una renda mínima d'inserció o la renda activa d'inserció o la renda garantida de ciutadania.
g) Els infants o adolescents en acolliment familiar.
h) Les persones víctimes de violència de gènere.
i) Les persones menors tutelades o persones extutelades menors de 21 anys d'edat.
La condició de persona tutelada o extutelada s'acredita mitjançant el certificat emès per la Direcció General d'Atenció a la Infància i l'Adolescència o òrgan equivalent d'altres comunitats autònomes.
Exempcions específiques en els ensenyaments impartits per les escoles oficials d'idiomes
8.1 Les persones que en el curs acadèmic immediatament anterior hagi obtingut matrícula d'honor en el batxillerat o el premi extraordinari de batxillerat.
8.2 Els i les alumnes guanyadors del Premi Extraordinari dels ensenyaments de Formació professional, dels ensenyaments professionals d'Arts Plàstiques i Disseny, dels ensenyaments professionals de Música o dels ensenyaments professionals de Dansa, en els termes previstos a la normativa que els estableixi, tenen dret a l'exempció de l'import del preu en concepte de matrícula i serveis, per un sol cop, a triar entre la matrícula en el nivell Bàsic, el nivell C1 o el nivell C2.
Les quantitats obtingudes d'acord amb aquesta Ordre s'han ingressar al compte corrent del centre educatiu/l'Escola Oficial d'Idiomes i han de ser gestionades en el marc del que preveuen els capítols II i III del títol VII de la Llei 12/2009, del 10 de juliol, d'educació.
Es deroguen les ordres següents:
- L'Ordre EDU/474/2006, de 9 d'octubre, per la qual es crea el preu públic per a la prestació del servei de cursos d'actualització de coneixements i perfeccionament professional de persones adultes a les escoles oficials d'idiomes del Departament d'Educació i Universitats.
- L'Ordre ENS/161/2015, de 29 de maig, per la qual es creen els preus públics per la matrícula en el nivell bàsic dels ensenyaments d'idiomes i en els cursos d'actualització i especialització impartits per les escoles oficials d'idiomes.
- L'Ordre ENS/230/2017, de 9 d'octubre, per la qual es creen els preus públics per al servei dels cursos especials no presencials en la modalitat online de les escoles oficials d'idiomes i se suprimeix el preu públic establert a l'Ordre EDU/387/2007, de 19 d'octubre, per la prestació del servei d'estudis de coreà a les escoles oficials d'idiomes dependents del Departament d'Educació.
Barcelona, 18 de setembre de 2020